מני יעיש

מני יעיש (נולד ב-11 בינואר 1980) הוא במאי קולנוע וטלוויזיה ותסריטאי ישראלי. מני יעיש נולד וגדל בבת ים במשפחה שומרת מסורת ומתגורר בה עד היום. הוריו ילידי טורקיה, והוא האמצעי בין שני אחים. בצעירותו אהב לצפות בסרטי פעולה של ברוס לי, צ'אק נוריס, ואן דאם וסטיבן סיגל ושאף לביים סרטי פעולה. בשלב מאוחר יותר של חייו הושפע מסרטיהם של פרנסיס פורד קופולה, קוונטין טרנטינו ומרטין סקורסזה. בגיל 16 עבד בשיפוצים כדי לממן את קניית מצלמת הווידאו הראשונה שלו. הוא צילם סרטי פעולה ופשע עם חבריו מהשכונה. בעקבות צפייה בסרטו של מל גיבסון "לב אמיץ", החליט לשרת בקרבי. בצה"ל שירת בגדוד 51 של גולני. יעיש התחיל ללמוד קולנוע בבית הספר קאמרה אובסקורה והמשיך במנשר לאמנות. במסגרת מנשר ביים שני סרטים קצרים: הראשון הוא "אליקו" (2007), סרט הגמר שלו והשני הוא "חניה בדם" (2010). ב-2012 יצא לבתי הקולנוע "המשגיחים" - סרטו העלילתי הארוך הראשון. בשנת 2016 יצא סרטו השני "אבינו", סרט פשע, שזכה לשבחים רבים. בשנת 2017 ביים וכתב את הסדרה ג'ודה שמספרת על ערפד יהודי בכיכובו של ציון ברוך שיצר את הסדרה .בשנת 2020 יצאה העונה השנייה. בשנת 2023 עלתה הסדרה "משמר הגבול" שאותה יצר. יעיש נשוי לבמאית קרן ידעיה, אצלה למד קולנוע במנשר. לשניים יש שני ילדים. עד 2023 התגורר בבת ים עם שני בניו, זהר ואמיר. בקיץ 2023 עבר לעיירה אוהיי שליד לוס אנג'לס בארצות הברית. "אליקו" – סרט בן עשרים דקות, השתתף בפסטיבלים שונים בעולם. הוקרן בפסטיבל הקולנוע ירושלים 2008, השתתף גם בפסטיבל קייב 2008 שם זכה בציון לשבח. "חניה בדם" - סרט קצר השתתף בפרויקט "תל אביב לוקיישן", זכה בציון לשבח בפסטיבל הבינלאומי לסרטי סטודנטים. נרכש בידי קנאל+ והוקרן בצרפת. "המשגיחים" (2012) הוא סרטו הארוך הראשון. הסרט זכה בפרס איגוד הבמאים והתסריטאים בפסטיבל קאן 2012. מני יעיש זכה בפרס ע"ש ענת פרחי לסרט ראשון בפסטיבל הקולנוע ירושלים הסרט זכה בציון לשבח בפסטיבל הסרטים של פאליץ בסרביה. הסרט זכה בפרס תא המבקרים הבינלאומי בפסטיבל המבורג. הסרט זכה בפרס מיוחד בפסטיבל הסרטים בריקאוויק שבאיסלנד. הסרט היה מועמד לתשעה פרסי אופיר, ומתוכם זכה בשניים: פרס לשחקן הראשי הטוב ביותר - רועי אסף; פרס לשחקן המשנה הטוב ביותר - גל פרידמן. הסרט זכה בפרס הסרט הטוב ביותר ורועי אסף זכה בפרס השחקן הטוב ביותר בפרס תא מבקרי הקולנוע בישראל בפסטיבל הסרטים הבינלאומי חיפה, לשנת 2012. "אבינו" (2016) הסרט היה מועמד למספר פרסי אופיר ומתוכם זכה בשניים: פרס לשחקן הראשי הטוב ביותר - מוריס כהן; פרס העריכה - שירה ארד "ג'ודה" סדרת טלוויזיה (2017-2020). "משמר הגבול" (2023) מני יעיש, במיזם "אישים" לתיעוד היצירה הישראלית מני יעיש, במסד הנתונים הקולנועיים IMDb (באנגלית) מני יעיש, באתר "אידיבי", מאגר הידע העברי לקולנוע ישראלי ועולמי מני יעיש, באתר AllMovie (באנגלית) ראיונות אמיר בוגן, נ נח נחמ נחמן מצולם: מני יעיש על "המשגיחים", באתר ynet, 12 ביולי 2012 'המשגיחים' - היוצר מני יעיש מספר על סרטו: "הוא עוסק בעיקר באמונה ובאהבה", רבקה מיכאלי בתוכנית "באה לשבת", 103 FM, ‏13 ביולי 2012 נחום מוכיח, ריאיון: "עג'מי" של הדתיים, באתר הבמה, 16 ביולי 2012 ישי הולנדר, מוצש, מני יעיש רוצה להיות הטרנטינו היהודי, באתר nrg‏, 26 בנובמבר 2016 גלעד אמיליו שנקר, בתוכנית "חי בסרט", הטלוויזיה החינוכית נירית אנדרמן, מני יעיש, אחד הבמאים הישראלים הכי מעניינים, משלב בין דת לאקשן, באתר הארץ, 6 ביולי 2017 ישי קיצ'לס, "'משמר הגבול' היא סדרה אלימה מאוד, אבל נראה לי שגם אנחנו": היוצר מני יעיש לא פוסח על אף פרה קדושה, באתר ישראל היום, 7 בספטמבר 2023 אורון שמיר, עכבר העיר, המשגיחים: בואו, יש מכות, באתר הארץ, 9 ביולי 2012 אורי קליין, ב"אבינו" מני יעיש מגשים את ההבטחה שהיתה גלומה בסרטו הראשון, באתר הארץ, 9 בנובמבר 2016 אורי קליין, הסרט הישראלי "המשגיחים" זכה בפרס איגוד הבמאים בקאן, באתר הארץ, 25 במאי 2012 טל פרי, ‏צוחק כל הדרך לפרס, באתר גלובס, 15 באוגוסט 2012 נירית אנדרמן, הסרטים "אבינו" ו"וסופת חול" מובילים את רשימת המועמדים לפרסי אופיר, באתר הארץ, 10 באוגוסט 2016 נתנאל שלומוביץ, "ג'ודה": איך נראה ציון ברוך בתור ערפד? בדיוק כפי שדמיינתם, באתר הארץ, 29 באפריל 2017